Príloha č. 1 Výzvy - Opis predmetu zákazky

**Opis predmetu zákazky**

Názov konkrétnej zákazky: „*Zabezpečenie dodávky a distribúcie zemného plynu pre potreby Ministerstva zahraničných vecí a európskch záležitostí SR na rok 2025*”

Predmetom zákazky je zabezpečenie dodávky a distribúcie zemného plynu (ďalej len „plyn“) do **odberných miest** podľa konkrétnych potrieb verejného obstarávateľa, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku počas obdobia od **01.01.2025 – 31.12.2025** (pre uvedené obdobie ďalej len „Zmluvné obdobie")**.**

Predpokladaný objem odobratého plynu je **2 265,876** **MWh.**

Charakter odberných miest: administratívne budovy

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou plynu do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za odberné miesta odberateľa za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre verejného obstarávateľa. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Poskytovateľ zabezpečí individuálnu starostlivosť a bezplatné poradenstvo pre verejného obstarávateľa zamerané na znižovanie spotreby plynu.

Poskytovateľ zabezpečí individuálnu starostlivosť a obsluhu pre odberné miesta, zahrňujúcu aj odbornú podporu pri pripájaní nových odberných miest Objednávateľa.

Zoznam odberným miest a predpokladaný objem odberu je uvedený v prílohe č. 2 Výzvy.